CELEX: 51995PC0034(01)
Language: da
Date: 1995-02-17
Title: Forslag til RÅDETS FORORDNING (EF) Nr. af om ændring af forordning (EØF) nr. 1766/92 om den fælles markedsordning for korn

Avis juridique important

|

51995PC0034(01)

Forslag til RÅDETS FORORDNING (EF) Nr. af om ændring af forordning (EØF) nr. 1766/92 om den fælles markedsordning for korn  /* KOM/95/34ENDEL - CNS 95/0035 */  

EF-Tidende nr. C 099 af 21/04/1995 s. 0001

Forslag til RÅDETS FORORDNING (EF) Nr. . . .af . . .om ændring af forordning (EØF) nr. 1766/92 om den fælles markedsordning for korn (95/C 99/01)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 42 og 43,under henvisning til forslag fra Kommissionen,under henvisning til udtalelse fra Europa-Parlamentet,under henvisning til udtalelse fra Det Økonomiske og Sociale Udvalg, ogud fra følgende betragtninger:Efter at der i forbindelse med de multilaterale handelsforhandlinger under Uruguay-runden er indført en fast importafgift i stedet for den variable importafgift, har indikativprisen ikke længere nogen betydning; ud fra et ønske om forenkling bør denne derfor afskaffes:omsætningen på kornmarkedet kan fremmes gennem en afkortning af den periode, i hvilken korn kan tilbydes til intervention;Rådets forordning (EØF) nr. 1766/92 af 30. juni 1992 om den fælles markedsordning for korn (), senest ændret ved akten vedrørende Østrigs, Finlands og Sveriges tiltrædelse, bør derfor ændres -UDSTEDT FØLGENDE FORORDNING:Artikel 1 I forordning (EØF) nr. 1766/92 foretages følgende ændringer:1)  Artikel 3. stk. 1, udgår.2)  Artikel 4. stk. 2, affattes således:»2. De i stk, 1 omhandlede opkøb kan kun finde sted i følgende perioder:- 1. oktober til 30. april for Italien, Spanien, Grækenland og Portugal- 1. februar til 30. juni for Sverige- 1. januar til 31. maj for de øvrige medlemsstater.I tilfælde af, at interventionsperioden i Sverige fører til, at de i stk. 1 nævnte produkter fra andre medlemsstater frembydes til intervention i Sverige, skal Kommissionen i henhold til artikel 23 vedtage nærmere regler for at afbøde denne situation.«Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende.Den anvendes fra høståret 1995/96.Denne forordning er bindende i alle enkeltheder og gælder umiddelbart i hver medlemsstat.Udfærdiget i . . .På Rådets vegne. . .() EFT nr. L 181 af 1. 7. 1992, s. 21.